

**Талшықты-оптиқалық байланыс желісін жобалау, салу және пайдалану үшін Нұра ауданы аумағында жер учаскелеріне қауымдық сервитут белгілеу туралы**

Қарағанды облысы Нұра ауданының әкімдігінің 2019 жылғы 7 наурыздағы № 06/01 қаулысы. Қарағанды облысының Әділет департаментінде 2019 жылғы 12 наурызда № 5226 болып тіркелді.

      Қазақстан Республикасының 2003 жылғы 20 маусымдағы Жер Кодексінің 69 бабының 4 тармағына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31 бабына сәйкес, аудан әкімдігі ҚАУЛЫ ЕТЕДІ:

      1. Осы қаулының қосымшасына сәйкес, Нұра кентінен Кәрім Мыңбаев, Көбетей, Ахмет ауылдарына талшықты-оптиқалық байланыс желісін жобалау, салу және пайдалану үшін, меншік иелері және жер пайдаланушыларынан жер учаскесін алмай, "Қазақтелеком" ақционерлік қоғамына 3 (үш) жыл мерзімге қауымдық сервитут белгіленсін.

      2. Нұра ауданының жер қатынастары бөлімі (Қ.Қ. Қадырбаев) Қазақстан Республикасы Жер Кодексінің 14-1 бабына сәйкес жұмыстарын жүргізсін.

      3. Осы қаулының орындалуын бақылау аудан әкімінің жетекшілік ететін орынбасарына жүктелсін.

      4. Осы қаулы алғашқы ресми жарияланған күнінен кейін он күнтізбелік күн өткен соң қолданысқа енгізіледі.

|  |  |
| --- | --- |
| *Аудан әкімі* | *Е. Байкен* |

|  |  |
| --- | --- |
|  | Нұра ауданы әкімдігінің 2019 жылғы "7" наурыздағы № 06/01 қаулысына қосымша |

      Ескерту. Қосымша жаңа редакцияда - Қарағанды облысы Нұра ауданының әкімдігінің 24.05.2019 № 14/01 қаулысымен (алғашқы ресми жарияланған күнінен кейін он күнтізбелік күн өткен соң қолданысқа енгізіледі).

|  |  |  |
| --- | --- | --- |
| № | Атауы | Қауымдық сервитутты орнату алаңы, гектар |
| Нұра ауданы | | |
| 1 | Қарағанды – Шахтинск – Есенгелді – Қайнар – Нұра облыстық маңызы бар жолы  Нұр-Сұлтан – Қабанбай батыр – Ахмет – Нұра – Теміртау республикалық маңызы бар жолы | 0,01800 |
| 2 | Көбетей ауылдық округі | 7,1496 |
| 3 | Қорғанжар ауылдық округі | 10,7346 |
| 4 | Нұра кенті | 5,8080 |
| 5 | Ахмет ауылы | 7,2070 |
| 6 | Көбетей ауылы | 10,8840 |
| 7 | Кәрім Мыңбаев ауылы | 1,3000 |
| Барлығы | | 43,1012 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК